ଟେନସା-ଭୁବନେଶ୍ୱର ସ୍ବସ୍ତିକ ବସ୍ ଦୁର୍ଘଟଣା, ୧ମୃତ\nଟେନସା,୧୦।୭ (ଡି.ଏନ.ଏ.): ଟେନସାରୁ ଭୁବନେଶ୍ୱର ଆସୁଥିବା ସ୍ବସ୍ତିକ ବସ ନାମକ ଏକ ଘରୋଇ ବସ୍ ସୋମବାର ବିଳମ୍ବିତ ରାତିରେ ଘଟଗାଁ ନିକଟରେ ବସଟି ଦୁର୍ଘଟଣାଗ୍ରସ୍ତ ଘଟି ଜଣଙ୍କର ମୃତ୍ୟୁ ଘଟିଛି ।\nଟେନସା-ଭୁବନେଶ୍ୱର ସ୍ବସ୍ତିକ ବସ୍ ଦୁର୍ଘଟଣା, ୧ମୃତ\t July 10th, 18:09 PM July 10th, 18:09 PM\nଟେନସା,୧୦।୭ (ଡି.ଏନ.ଏ.): ଟେନସାରୁ ଭୁବନେଶ୍ୱର ଆସୁଥିବା ସ୍ବସ୍ତିକ ବସ ନାମକ ଏକ ଘରୋଇ ବସ୍ ସୋମବାର ବିଳମ୍ବିତ ରାତିରେ ଘଟଗାଁ ନିକଟରେ ବସଟି ଦୁର୍ଘଟଣାଗ୍ରସ୍ତ ଘଟି ଜଣଙ୍କର ମୃତ୍ୟୁ ଘଟିଛି । ଏଥିରେ ୧୫ ଜଣ ଆହତ ହୋଇ ଥିବା ବେଳେ ୪ଜଣ ଗୁରୁତର ହୋଇଛନ୍ତି । ପ୍ରକାଶ ଯେ, ସୋମବାର ସନ୍ଧ୍ୟା ସାଢ଼େ ୭ଟାରେ ସ୍ବସ୍ତିକ ବସ୍ ଟେନସାରୁ ଭୁବନେଶ୍ୱର ବାହାରିଥିଲା । ବସ୍ଟି ରାତି ସାଢ଼େ ୧୦ଟା ସମୟରେ ରିମୁଳିଠାରେ ରାତି ଭୋଜନ କରି ଯାତ୍ରୀମାନେ ନିଜ ନିଜ ସିଟରେ ବିଶ୍ରାମ ନେଇଥିଲେ। ପରେ ଘଟଗାଁ ନିକଟରେ ଏକ କୋଇଲା ବୋଝେଇ ଟ୍ରକ ବ୍ରେକ୍ ଡାଉନ ହୋଇ ଛିଡା ହୋଇଥିବା ବେଳେ ବସଟି ଭାରସାମ୍ୟ ହରାଇ ଟ୍ରକକୁ ଧକ୍କା ଦେଇଥିଲା । ଏଥିରେ ଟେନସାର ମହେନ୍ଦ୍ର ରାଉତ ନାମକ ହେଲପରଙ୍କ ଘଟଣାସ୍ଥଳରେ ମୃତ୍ୟୁ ହୋଇଥିଲା। ୧୫ ଜଣ ଯାତ୍ରୀ ଆହତ ହୋଇଥିବାବେଳେ ୪ଜଣ ଗୁରୁତର ଟେନସାର ଶିଶିର ଦାସ, ନିଳିମା ଦାସ, ପୁଷ୍ପାବତୀ ଧରଙ୍କୁ ଭୁବନେଶ୍ୱରର କଳିଙ୍ଗ ହସ୍ପିଟାଲକୁ ସ୍ଥାନାନ୍ତର କରାଯାଇଛି । ଅନ୍ୟ ମାନେ କେନ୍ଦୁଝର ଡାକ୍ତରଖାନାରେ ଚିକିତ୍ସା ହୋଇଥିବାର ଜଣାପଡିଛି । ଘଟଣାସ୍ଥଳରୁ ଡ୍ରାଇଭର ଫେରାର ହୋଇଯାଇଛନ୍ତି । ଘଟଗାଁ ପୋଲିସ ଘଟଣାସ୍ଥଳରେ ପହଞ୍ଚତ୍ ତଦନ୍ତ ଆରମ୍ଭ କରିବା ସହ ମୃତଦେହହକୁ ଜବତ କରି ବ୍ୟବଚ୍ଛେଦ ପାଇଁ ପଠାଇଛନ୍ତି । ଏ ନେଇ ଟେନସାରେ ଶୋକରଛାୟା ଖେଳି ଯାଇଛି । ଏଥିରେ ମୃତ ମହେନ୍ଦ୍ରର ପରିବାର ଭାଙ୍ଗି ପଡିଛନ୍ତି । ରାଜ୍ୟ ସରକାର ଓ ଜିଲାପ୍ରଶାସନ କ୍ଷତିପୂରଣ ଦେବାକୁ ଟେନସା ଜନସାଧାରଣମାନେ ଦାବି କରିଛନ୍ତି ।
